अलीगढ़ मुस्लिम यूनिवर्सिटी के छात्र कैंपस में धरने पर बैठे हैं. इनकी मांग उन लोगों पर कार्रवाई की है, जिन्होंने पुलिस की मौजूदगी में एएमयू में जबरन घुसने की कोशिश की. इस मामले पर न्यूज़18 हिंदी से खास बातचीत में एएमयू स्टूडेंट्स यूनियन के सचिव मो. फहद ने कहा कि एएमयू पर पिछले कुछ समय से लगातार हमले हो रहे हैं. ये हमला भी पूर्व उपराष्ट्रपति हामिद अंसारी के 2 मई के कार्यक्रम को बर्बाद करने की साजिश था. फहद भी अन्य छात्र नेताओं के साथ पुलिस की कार्रवाई में घायल हो गए थे.